**Eienskappe**| **Algemeen** |
| --- |
| Naam | Antimoon(III)oksied |
| Struktuurformule vanStruktuurformule van  |  |
| Chemiese formule | Sb2O3 |
| Molêre massa | 291,42 [g/mol] |
| CAS-nommer | 1309-64-4   |
| Voorkoms | wit vastestof   |
| Reuk | Reukloos |
| **Fasegedrag**   |
| Fase | Senarmontiet (<606 °C)  |
| Selkonstantes | a=1115,2pm   |
| Ruimtegroep | Fd3m  |
| Nommer | 227   |
| Strukturbericht | D6₁  |
| Fase | Valentiniet (>606 °C)  |
| Selkonstantes | a=491,1; b=1246,4; 541,2pm   |
| Ruimtegroep | Pccn  |
| Nommer | 56   |
| Strukturbericht | D5₁₁ |
| Smeltpunt | 656 °C |
| Kookpunt | 1550 °C |
| Digtheid | 5,20 [g/cm3] (kubies); 5,79 [g/cm3] (ortorombies) |
| Oplosbaarheid | Sleg oplosbaar <10-5 mol/L  |
| ΔfHɵ | -720,3 [kJ/mol] (kubies); -708,5 [kJ/mol] (ortorombies) |
| **Suur-basis eienskappe** |
| pKa |  |
| **Veiligheid** |
| Flitspunt | nie-brandbaar  |
| LD50 | 34 600 [mg/kg] (rot; oraal) |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Antimoon(III)oksied** is 'n verbinding van antimoon in sy 3+ oksidasietoestand met suurstof.

Kristalstrukture
----------------

Senarmontiet-struktuur
Die verbinding kristalliseer in twee modifikasies. Kubiese antimoon(III)oksied kom in die natuur as die mineraal senarmontiet voor. Die struktuur is die argetipe van die D61-struktuur van die strukturbericht-klassifikasie. As2O3 is isomorfies. Dit het 'n molekulêre struktuur met Sb4O6-molekules, wat ook in die gasfase aangetref word. In die kristallyne fase vorm nogtans die suurstofatome 'n subtralie wat soos pirochloor s'n lyk. 

Valentiniet-struktuur
Antimoon(III)oksied skakel teen 606 °C om na sy geel, ortorombiese, nie-molekulêre vorm wat ook metastabiel teen kamertemperatuur as die mineraal valentiniet aangetref word. Dit het 'n ortorombiese polimeerstruktuur met Sb4O4-ring wat se antimoonatome met die volgende ring verknoop is.

Chemiese eienskappe
-------------------

Antimoon(III)oksied kan verkry deur natuurlike antimoonsulfied in suurstof te verhit:

{\displaystyle Sb\_{2}S\_{5}+5O\_{2}\rightarrow Sb\_{2}O\_{4}+3SO\_{2}\uparrow }
Indien die suurstoftoevoer beperk is, word pleks van die tetraoksied die effens vlugtige trioksied gevorm wat by afkoeling as sublimaat neerslaan. Dit word ook by verbranding van die element of van stibaan (SbH3) gevorm. Dit slaan ook by hidrolise van antimoon(III)chloried in 'n sodaoplossing neer:

{\displaystyle 2SbCl\_{3}+6Na^{+}(aq)+3CO\_{3}^{2-}(aq)\rightarrow Sb\_{2}O\_{3}\downarrow +3CO\_{2}\uparrow +6Na^{+}(aq)+6Cl^{-}(aq)}
Hierdie "algarotpoeier" is vroeër medies aangewend.

  

Antimoon(III)oksied is 'n amfoteriese oksied wat met albei sterk sure en sterk basisse kan reageer. Met 'n basis soos NaOH word 'n ortoantimoniet gevorm:

{\displaystyle Sb\_{2}O\_{3}+2NaOH+3H\_{2}O\rightarrow 2NaSb(OH)\_{4}}
Wanneer dit water verloor ontaan meta-antimoniete:

{\displaystyle NaSb(OH)\_{4}\rightarrow NaSbO\_{2}+2H\_{2}O}
Die oksied los nie in verdunde sure op nie, maar in gekonsentreerde soutsuur kan die trichloried gevorm word.

Gebruike
--------

### Vlamvertrager

Antimoon(III)oksied or antimoontrioksied (ATO) word algemeen as 'n mede-sinergis met gehalogeneerde vlamvertragers gebruik om hul doeltreffendheid te verbeter. Onlangse omvattende genotoksisiteitstudies en 'n kritiese oorsig deur die Europese Kommissie het aangedui dat, in teenstelling met die aanduidings van vroeëre minder goed geverifieerde studies, antimoontrioksied nie 'n genotoksiese karsinogeen is nie. Geen nadelige gesondheidseffekte word van antimoontrioksied verwag nie, alhoewel daar 'n mate van onsekerheid bestaan oor 'n moontlike kankergevaar wat voortspruit uit inaseming van deeltjies, waar beter data oor spesifieke blootstelling vereis word. In die meeste gevalle is blootstelling egter waarskynlik gering in vergelyking met blootstelling aan antimoontrioksied van ander bronne in die huishoudelike en stedelike omgewing.